ফ্যানারোজোয়িক
ফ্যানারোজোয়িক অধিযুগ হল ভূতাত্ত্বিক সময়ের কালক্রমের অন্তর্গত বর্তমান ভূতাত্ত্বিক অধিযুগ এবং এমন একটি সময় যখন প্রচুর পরিমাণে প্রাণী এবং উদ্ভিদ জীবন অস্তিত্ব লাভ করেছিল। এটা ৫৪.১ কোটি বছর পূর্ব হতে বর্তমান সময় পর্যন্ত অন্তর্ভুক্ত করে এবং এটা ক্যাম্ব্রিয়ান যুগ শুরু হওয়ার সাথে সাথেই শুরু হয়েছিল যখন বিচিত্র ধরণের শক্ত-খোলসযুক্ত প্রাণী সৃষ্টি হয়েছিল। এর নাম উদ্ভুত হয়েছিল প্রাচীন গ্রিক শব্দ (phanerós- ফ্যানারোজ) এবং (zōḗ- জোয়) থেকে যাদের অর্থ দৃশ্যমান জীবন এবং যেহেতু এটা বিশ্বাস করা হত যে জীবনের সূচনা হয়েছিল ক্যাম্ব্রিয়ান যুগ হতে যা এই অধিযুগের অন্তর্ভুক্ত প্রথম যুগ ছিল। ফ্যানারোজোয়িক অধিযুগের পূর্বের সময়কে প্রাক্-ক্যাম্ব্রিয়ান কাল বলা হত যা বর্তমানে হেডিয়ান, আর্কিয়ান এবং প্রোটেরোজোয়িক অধিযুগে বিভক্ত হয়েছে।
পুরাপ্রস্তর যুগের ধর্ম
অনেক পুরাতত্ত্ববিদ মনে করেন, নিয়ান্ডারথালদের মতই মধ্য পুরাপ্রস্তরযুগের সমাজে, কবর দেওয়ার পাশাপাশি টোটেমবাদ অথবা প্রাণীর পুজা করা হত। এমিল বাচেলর মধ্য-পুরাপ্রস্তরযুগের একটি গুহার সাক্ষ্যর বহন করা চিহ্ন দেখে প্রস্তাব করেন, নিয়ান্ডারথালদের মধ্যে ভল্লুক পুজার সংস্কৃতি চালু ছিল। উচ্চ পুরাপ্রস্তরযুগে, ভল্লুকের মত প্রাণীর পুজা করার যে রীতি প্রচলিত ছিল; অনুমান করা হয় এই রীতির আগমন ঘটেছে মধ্যপুরাপ্রস্তর‍যুগ থেকেই। উচ্চ পুরাপ্রস্তরযুগে যে প্রাণীর পুজা করা হত, এর সাথে শিকারের সংযোগ আছে। বিভিন্ন শিল্প ও পুরাতাত্ত্বিক প্রমাণ থেকে এটা অনুমেয় হয় যে, ভল্লুকের পুজা করার জন্য একটি ভালুককে তীর দ্বারা শিকার করা হত, এরপর তার ফুসফুসে আবার তীর মেরে তাকে হত্যা করে বলি দেওয়া হত এবং প্রথাগত ভাবে ভালুকের মুর্তি (যা কাদা দ্বারা আবৃত থাকত) বা শিলালিপির কাছাকাছি পশম দ্বারা আবৃত করে তার কঙ্কালকে কবর দেওয়া হত এবং ভালুকের মাংসকে আলাদাভাবে অন্যস্থানে কবর দেওয়া হত।